Islanan ABC

Islanan ABC ta un nòmber kolektivo pa referí na Aruba, Boneiru i Kòrsou (Curaçao), tres isla situá den laman Karibe dilanti di e kosta di Venezuela. Nan ta forma parti di e archipiélago konosí komo e Antia Menor, i ta e supgrupo di islanan mas meridional di Karibe Hulandes.

 Idioma 
E idioma prinsipal riba tur tres isla ta Papiamentu, un idioma krioyo ku ta reflehá elementonan for di hulandes, spaño, portugues, i varios idioma afrikano. Papiamentu ta un idioma ofisial na Aruba i Kòrsou, i ta ampliamente usá tambe na Boneiru. E uso di Papiamentu ta den kontraste ku e supgrupo di islanan di Karibe Hulandes konosí komo Islariba (Sint Maarten, Saba i Sint Eustatius), kaminda ingles ta e idioma komun, ounke hulandes ta keda e idioma ofisial.

 Geografía i demografía 
E tres isla ta relativamente serka di otro:
 Aruba: e isla mas nortwèst, ku kapital Oranjestad.
 Kòrsou: e isla mas grandi, ku kapital Willemstad.
 Boneiru: e isla mas sùitost, ku kapital Kralendijk.

Tur tres isla tin un klima árido i paisahenan semidesierto, ku flora i fauna adaptá na un medio ambiente seku.

 Ekonomia 
Ekonomia di e islanan ABC ta basá prinsipalmente riba turismo, servisionan finansiero, i komersio. Aruba i Kòrsou tambe tin historia ku refinerianan di petroli. Boneiru ta rekonosí pa su esfuersonan den turismo sostenibel, spesífikamente turismo akuatico (buseo).

 Status polítiko 
Aruba i Kòrsou ta paisnan outónomo dentro di Reino Hulandes, un relashon ku a keda formalisá den Statuut pa Reino Hulandes. Boneiru, ku tabata parti di Antias Hulandes antes di su disolushon dia 10 di òktober 2010, a bira un entidat públiko spesial (munisipio spesial) di Hulanda, atministrá direktamente for di e gobièrnu hulandes.

+ Komparashon entre e islanan ABC Atributo        Status polítiko  Pais outónomo den Reino Hulandés  Entidat públiko (munisipio spesial) di Hulanda  Pais outónomo den Reino Hulandés Kapital  Oranjestad  Kralendijk  Willemstad Idioma ofisial  Papiamentu, Hulandes,  Papiamentu, Hulandes, Ingles  Papiamentu, Hulandes, Ingles Idioma komun  Papiamentu  Papiamentu  Papiamentu Religion prinsipal  Katóliko  Katóliko  Katóliko Lokalisá  mas nortwèst  mas sùitost  sentral Superfisie  ± 180 km²  ± 294 km²  ± 444 km² Habitante (2024)  ± 110.000  ± 24.000  ± 155.000 Moneda  Florin arubano (AWG)  Dòler merikano (USD)  Florin karibense (XCG) Sektornan prinsipal  Turismo, Servisio Financiero, Konstrukshon  Turismo, Naturalesa, Servisio públiko  Turismo, Refineria, Servisio Financiero Tipo di turismo  Turismo di playa i luho  Turismo natural, akuatiko   Turismo urbano i kultural PDB / kapita (USD)  33.985 (2023)  28.400 (2022)  22.192 (2023) Tasa di desempleo (2024)  ± 7 %  ± 5 %  ± 13 % HDI  0.837 (2019)UNDP Human Development Report 2020  ~0.833 (2021, est.)CBS Netherlands – Caribbean Netherlands data  0.801 (2012)CBS Curaçao & UNDP, Human Development Index 2012 Último kambio konstitushonal  1986 (Status Aparte)  2010 (Disolushon di Antias Hulandes)  2010 (Disolushon di Antias Hulandes) Sistema di gobièrnu  Demokrasia parlementario  Demokrasia parlamentario; gobernashon lokal ku supervision hulandes  Demokrasia parlementario

 Referensia 
 Statuut voor het Koninkrijk der Nederlanden, overheid.nl
 wepsait ofisial di Gobièrnu di Aruba
 - Centraal Bureau voor de Statistiek Aruba, Datos di poblashon i estadístika
  wepsait ofisial di Gobièrnu di Boneiru (Openbaar Lichaam Bonaire)
 wepsait ofisial di Gobièrnu di Kòrsou]
 Papiamentu: idioma di e pueblo, UNESCO